
PËR DISA SHTESA NË URDHRIN NR. 365, DATË 10.8.2022, “PËR IMPORTIN E KAFSHËVE TË LLOJIT DERRA, PRODUKTEVE, NËNPRODUKTEVE TË TYRE, MATERIALIT BIOLOGJIK, EMBRIONEVE, MISHIT DHE NËNPRODUKTEVE TË TYRE NGA HUNGARIA, LETONIA, UKRAINA, RUMANIA, ITALIA, GJERMANIA, LITUANIA, MOLDAVIA, SLLOVAKIA, SERBIA, ESTONIA, BULLGARIA, POLONIA DHE MAQEDONIA E VERIUT”, TË NDRYSHUAR

Mbështetur në nenin 102, pika 4, e Kushtetutës; neni 43, i ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

Në urdhrin nr. 365, datë 10.8.2022, bëhen shtesat si vijon:
1. Në pikën 1 bëhen shtesat: 
a) Në paragrafin e dytë “Shteti i Letonisë”, shtohet togfjalëshi:
“rajoni Latgales, qyteti Rēzekness, njësia administrative Vērēmu;”. 
b) Në paragrafin e katërt “Shteti i Italisë”, shtohet togfjalëshi:
“rajoni i Sardegna, qyteti Sassari;”. 
c) Në paragrafin e pestë “Shteti i Gjermanisë”, shtohet togfjalëshi:
“rajoni Brandenburg, qyteti Uckermark, njësia administrative Prenzlau;”. 
ç) Në paragrafin e trembëdhjetë “Shteti i Maqedonisë së Veriut”, shtohet togfjalëshi:
“qyteti Karbinci, Kumanovo, Štip.”.
2. Për zbatimin e këtij urdhri ngarkohet Drejtoria e Përgjithshme e zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit në Ministrinë e Bujqësisë dhe Zhvillimit Rural, Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve.

